इक्कीसवीं सदी के दूसरे दशक में जहां एक ओर वैश्विक स्तर पर कल तक स्थापित महानायकों की नीतियों और सिद्धांतों पर सवाल खड़े हो रहे हैं, वहीं बाबा साहेब की प्रासंगिकता बढ़ती ही जा रही है। देश के बहुजन युवा बाबा साहेब के बताये रास्ते पर चलने को तैयार दिख रहे हैं। अपनी इस भावना की अभिव्यक्ति वे व्यक्तिगत स्तर से अधिक सामूहिकता में कर रहे हैं, यह निस्संदेह बेहतर समाज के निर्माण की दिशा में सकारात्मक संकेत है।